A New Herbal (Turner)

A New Herball est titulus primi voluminis herbarii a Guilielmo Turnero (vulgo William Turner) Anglice conscripti et inter annos 1551 et 1568 divulgati. Herbariis anterioribus Anglicis e Latino sermone conversis, hic primus omnium novas res continet quae Turnerus in Anglia, Germania, Helvetia, Italia observaverat. Linguae Latinae scriptor peritissimus, lingua Anglica hoc opere usus est ut apothecariis medicisque et chirurgis Anglis, Latine minime cognoscentibus, librum manualem de herbis medicinalibus praeberet.

Primum volumen duce Somersetensi protectori, secundum volumen Thomae Wentworth iuniori,  filius, dicavit.And who hath deserved better to have my booke of herbes to be given to him then he whose father with his yearly exhibition did helpe me, beyng student in Cambridge of physik and philosophy?  sig. Aiii r° Editionem alteram dedicatione die 5 Martii 1568 subscripta Elizabethae reginae, "principissae in omnibus bonae eruditionis generibus", obtulit; sed tertia parte Herbarii, quae in hac editione primum prodit, dedicationem separatam praefixerat societati chirurgorum Londiniensi chirurgisque aliis per Angliam agentibus. Hanc dedicationem die 24 Iunii 1564 Wellis subscripserat. sig. *ii r°

 De fontibus 
Theophrastum e versione Latina Theodori Gazae (Venetiis, 1503/1513) a principio cognovit, sed, ante divulgationem secundi voluminis herbarii sui Theophrasti Historiam plantarum Graece fortasse legerat.

Dioscoridis Materia medica in versione Latina Ruellii (Parisiis, 1516) et editione Graeca Marcelli Vergilii (Coloniae Agrippinae, 1529) cognovit; commentarium Latinum Petri Andreae Matthioli oculo critico perlegerat. Galeni De alimentorum facultatibus libros crebriter citavit; Aetium medicum Latine legebat in editione (Basileae, 1542) ab Iano Cornario curatam. f. 104v°

Theocritum e Latina Eobani Hessi versione (Francofurti, 1545), f. 104r°;  Athenaeum e versione Natalis de Comitibus Latina (Venetiis alibique, 1556) f. 51r°; textus, Vergilii Georgica et Eclogae Latine citavit. sig. Hv r°;  f. 49v (de malis Medicis) Nicandri Alexipharmaca non ex editione bilingui Parisiensi (1549) cognovit, sed e Graeca anno 1530 et Latina anno 1531 separatim divulgatis, scholiis subiunctis: vocabulum enim νεράντζιον "aurantium" e scholiis Graecis adducitur. f. 50r. Nicander Colophonius, Theriaca ... Alexipharmaca (Coloniae, 1530) p. 97; , interpr., Nicandri Theriaca et Alexipharmaca (Coloniae, 1531) p. 101 Omnium saepissime Plinii Naturalem historiam citavit ex illa editione (Basileae, 1525) quam "Plinium meum ab Erasmo correctum, a Frobenio editum" nuncupare solebat (mi Plini corrected by Erasmus and prynted by Frobenius). f. 17r°, cf. f. 89r° 

Ioannis filii Mesue libros De re medica in versione Latina (Parisiis, 1542; Lugduni, 1548) ff. 42v-43r (de lupulis) et alibi. ;  et Symeonem Sethi ex editione bilingui Gyraldi Ferrariensi (Basileae, 1538) interdum laudavit; sig. Oiii r°, textu Graeco cum versione Latina comparato;  f. 92r° et passim; . De Gyraldo interprete vide "Giraldi, Lilio Gregorio" (2001) in Dizionario biografico degli Italiani Serapionem de simplici medicina Rhazemque et Averroëm nonnumquam citavit, fortasse ex editione Brunfelsii (Basileae, 1531).E.g.  f. 92r° Rarissime Europaeos mediaevales laudavit, inter quos auctores Regiminis Salernitani ff. 93r°, 108v° atque bis Arnaldum de Villa Nova quem casto sermone Anglico Arnolde of Newton nuncupavit. p. 79; Arnoldus de nova villa ibidem p. 30

Recentium se Nicolai Leoniceni, Ioannis Manardi, Antonii Musae Brasavoli, Othonis Brunfelsii, Leonharti Fuchsii, Conradi Gesneri, Hieronymi Tragi, Ioannis Ruellii sectatorem fuisse confessus est, omissis ex ista enumeratione Matthiolo Rembertoque (Dodonaeo) et Amato Lusitano iunioribus: ab horum placitis crebrius dissentiebat. (ed. 1551) sig. Aii v°; cf.  pp. 81-82 Praeter hos rarius eruditos recentes citavit, e.g. Petrum Bellonium. f. 29v

 Editiones 
 1551 : 
 1562 : 
 1568 : 
 1989-1995 : George T. L. Chapman, Marilyn N. Tweddle, edd., William Turner, A New Herball. 3 partes in 2 voll. Ashington Northumbriae, 1989; Cantabrigiae: Cambridge University Press, 1995 (editio fac-simile editionis 1568)

 Notae 

 Bibliographia 
 Andrew Dalby, "‘Every man knoweth wel inough where strawberies growe’: William Turner on food" in Petits propos culinaires no. 126 (2023) pp. 94-112



Categoria:Scripta 1568
Categoria:Scripta 1551
Categoria:Scripta 1562
Categoria:Angliae scripta
Categoria:Litterae Anglicae
Categoria:Libri botanici
Categoria:Libri de medicamentis